Lennart Jaala

Lennart "Lenni" Jaala (3. helmikuuta 1930 Viipuri – 30. heinäkuuta 2012Hannu Soro: Tampereen Jääkiekkotuomarit Ry 50 vuotta (s. 71 - Lempinimi)) oli suomalainen jääkiekkohyökkääjä ja erotuomari. Jaala aloitti Lukon riveissä ja siirtyi sieltä Ilvekseen, jossa hän voitti 1950-luvulla kaksi Suomen-mestaruutta. Erotuomarina Jaala tuomitsi vuosina 1960–1970 sarjapelien lisäksi maaotteluita ja kahdet MM-kisat. Aktiiviuransa jälkeen Jaala tuomaroi vielä kansainvälisiä veteraaniotteluja. Jaala toimi muun muassa Suomen Jääkiekkoliiton erotuomareiden pääkouluttajana Pentti Isotalon kanssa. Jaalalle myönnettiin erotuomarien kultainen ansiomerkki.

 Ura 
Jaala aloitti jääkiekkoilun vuonna 1944 Tampereen seurakunnan kerhopojissa siirtyen 1948 Lukkoon, missä voitti neljä SVUL:n satakunnan piirin mestaruutta. SM-sarjassa hän edusti Lukkoa aikana 1950–1952, jonka jälkeen siirtyi Ilvekseen. Hän pelasi Ilveksessä vuoteen 1959 ja voitti kaksi Suomen-mestaruutta sekä yhden Suomen Cupin.Urheilumme Kasvot Osa 3: Palloilu, s. 380. Jyväskylä: Scandia Kirjat, 1973.

vasen|pienoiskuva|Erotuomareita marssimassa Hakametsän hallin peruskiven muuraustilaisuuteen Hämeenkadulla vuonna 1964. Pentti Isotalo kantamassa lippua, Lennart Jaala vasemmalla hänen vieressään.
Pelaajanuransa jälkeen Jaala toimi erotuomarina vuoteen 1970. Aktiiviurallaan Jaala tuomitsi 109 SM-sarjaottelua, yhdeksän maaottelua sekä Tampereen MM-kisat 1965 ja vuoden 1966 MM-kisat Ljubljanassa.Antero Raevuori, Aarne Honkavaara: Pelimiehiä, tulisieluja – Tampereen Ilves 50 vuotta, s. 151. Ilves ry, 1981. . Jaala oli Matti Lahtisen kanssa tuomarina kohutussa ottelussa, missä Ulf Sterner löi mailalla Timo Ahlqvistia päähän.

Yhdessä entisten pelikavereidensa Pentti Isotalon ja Räshid Hakimsanin kanssa Jaala oli Tampereen Jääkiekkotuomarit ry:n jäsen. 1970-luvulla Jaala toimi Suomen Jääkiekkoliiton erotuomarien pääkouluttajana ja kuului liiton erotuomarivaliokuntaan. Jaalalle myönnettiin liiton 50-vuotismuistomitali sekä kultainen erotuomarin ansiomerkki. Jaala oli myös Kansainvälisen Veteraanijääkiekkoliiton (COHA) jäsen. Hän tuomitsi veteraanien MM-kisoja Tokion vuoden 1979 kisoista alkaen yhdessä Juhani Räsäsen kanssa. Jaala kuului Ilveksen johtokuntaan ja oli seuran toiminnanjohtajana. Jaala oli mukana perustamassa Tampereen Allianssia.Hannu Soro: Tampereen Jääkiekkotuomarit Ry 50 vuotta (s. 26, 28, 30)Pelimiehiä, tulisieluja (s. 150)Kaukalon Leijonat: Suomalaista jääkiekkoa 60 vuotta. Vantaa: US-mediat. (s. 184-185)

 Tilastot 
+PelipaikkaHyökkääjäMailaLeftPelinumerot#7 / #8 / #10Pelikaudet1950–1959Kulta – hopea – pronssi2 – 0 – 0

+Erotuomarikaudet1960–1970Tuomitut ottelut109 SM-, 9 maaottelua,
kahdet MM-kisat

+KausiSarjaSeuraOMSPR1950–1951SM-sarjaLukko822401951–1952SM-sarjaLukko420201952–1953SM-sarjaIlves1071801953–1954SM-sarjaIlves600001955–1956SM-sarjaIlves1031441956–1957SM-sarjaIlves1030321957–1958SM-sarjaIlves111111221958–1959SM-sarjaIlves110002YHT.7018153310

 Kaksi Suomen-mestaruutta (Ilves; 1957, 1958)
 Suomen Cup -mestaruus (1958, Ilves)
 Suomen Jääkiekkoliiton erotuomarin kultainen ansiomerkki (1974) ja 50-vuotisjuhlamitali (1979)

 Lähteet 



 Viitteet 

Luokka:Suomalaiset jääkiekkoilijat
Luokka:Suomalaiset jääkiekkotuomarit
Luokka:Vuonna 1930 syntyneet
Luokka:Vuonna 2012 kuolleet